Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yleisistä säännöistä yhteisön rahoitustuelle Euroopan laajuisten liikenne- ja energiaverkkojen alalla /* KOM/2007/0152 lopull. - COD 2004/0154 */





[pic] | EUROOPAN YHTEISÖJEN KOMISSIO | Bryssel 23.3.2007 KOM(2007) 152 lopullinen 2004/0154 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yleisistä säännöistä yhteisön rahoitustuelle Euroopan laajuisten liikenne- ja energiaverkkojen alalla 2004/0154 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yleisistä säännöistä yhteisön rahoitustuelle Euroopan laajuisten liikenne- ja energiaverkkojen alalla 1. TAUSTA Komission ehdotus toimitettiin Euroopan parlamentille ja neuvostolle (KOM(2004) 475 – 2004/0154(COD)): | 14.7.2004 | Euroopan talous- ja sosiaalikomitea antoi lausuntonsa: | 10.3.2005 | Euroopan parlamentti antoi lausuntonsa ensimmäisessä käsittelyssä: | 26.10.2005 | Komission muutettu ehdotus toimitettiin Euroopan parlamentille ja neuvostolle (KOM(2004) 245 – 2004/0154(COD)): | 24.5.2006 | Yhteinen kanta vahvistettiin: | 22.3.2007 | 2. KOMISSION EHDOTUKSEN TAVOITE Komissio antoi 14. heinäkuuta 2004 ehdotuksen Euroopan parlamentin ja neuvoston asetukseksi yleisistä säännöistä yhteisön rahoitustuelle Euroopan laajuisten liikenne- ja energiaverkkojen alalla. Uudella asetuksella on määrä korvata neuvoston asetus (EY) N:o 2236/95. Uuden asetuksen tavoitteena on määritellä ehdot, keinot ja menettelyt, joiden mukaisesti myönnetään yhteisön rahoitustukea yhteistä etua koskeville hankkeille Euroopan laajuisten liikenne- ja energiaverkkojen alalla EY:n perustamissopimuksen 155 artiklan 1 kohdan nojalla. Komission alkuperäistä ehdotusta muutettiin 24. toukokuuta 2006 pääasiallisesti ottamalla huomioon huhtikuussa 2006 tehty toimielinten sopimus, joka koskee yhteisön rahoituskehystä vuosiksi 2007–2013. Komission alkuperäisessä ehdotuksessa esitetyt budjettivarat ylittävät merkittävästi määrät, jotka varataan rahoituskehyksessä vuosiksi 2007–2013 Euroopan laajuisiin liikenne- ja energiaverkkoihin. Alkuperäiseen ehdotukseen tehdyt muutokset johtuivat näin ollen tarpeesta muuttaa budjettiesityksiä huhtikuussa 2006 vahvistettujen määrien mukaan. Rahoituskehyksen varat ovat vain 40 prosenttia alun perin ehdotetusta liikenneverkkojen rahoitusmäärästä ja 45 prosenttia ehdotetusta energiaverkkojen rahoitusmäärästä. Tämä edellyttää muutoksia myös tuen myöntämismenettelyihin (erityisesti hankkeiden valintamenettelyihin ja yhteisrahoitusosuuksiin). Lisäksi osa Euroopan parlamentin ensimmäisessä käsittelystä tekemistä tarkistuksista on otettu huomioon muutetussa ehdotuksessa. Myös ehdotuksen sanamuotoja on muutettu jonkin verran. 3. YHTEISTÄ KANTAA KOSKEVAT HUOMAUTUKSET Neuvosto vahvisti yhteisen kantansa määräenemmistöllä 22.3.2007. Teksti ei edusta ainoastaan neuvoston kantaa, vaan se heijastaa myös kolmen toimielimen välistä kompromissia, johon päästiin syys-marraskuussa 2006 käydyissä kolmikantaneuvotteluissa. Euroopan parlamentin budjettivaliokunnan puheenjohtaja ja ehdotusta koskevan mietinnön esittelijä ovat ilmoittaneet kirjeitse neuvoston puheenjohtajamaalle, että jos neuvosto hyväksyy kompromissitekstin sellaisenaan, he suosittelevat budjettikomitealle ja täysistunnolle yhteisen kannan hyväksymistä tarkistuksitta parlamentin toisessa käsittelyssä. Yhteisen kanta sisältää komission ehdotukseen nähden useita muutoksia, joista tärkeimmät mainitaan seuraavassa: – 2 artiklassa, 6 artiklassa ja liitteessä otetaan käyttöön kaksi uutta muotoa yhteisön tuen myöntämiseksi julkisen ja yksityisen sektorin kumppanuushankkeisiin liikenteen alalla. Ne on suunniteltu tiiviissä yhteistyössä komissio ja EIP:n kanssa, jotka antavat niille tukensa. – Hankkeiden valintaa koskevaa 5 artiklaa on muutettu, jotta säännöt olisivat mahdollisimman yhdenmukaisia liikenteen ja energian alalla jo voimassa olevien suuntaviivojen kanssa. Artiklassa on myös otettu huomioon neuvoston ja Euroopan parlamentin ilmaisemat näkökannat. Komissio voi hyväksyä muutokset. – 6 artikla on pidetty paljolti ennallaan, vain sisävesiliikenteen ensisijaisille hankkeille ja energia-alan ensisijaisille hankkeille ehdotettuja yhteisrahoitusosuuksia ei ole hyväksytty. Komissio pahoittelee, ettei sen ehdottamia tukiprosentteja hyväksytty, mutta voi kuitenkin hyväksyä tämän kompromissiratkaisun. – Yhteisön rahoitustuen kasautumista koskeva 7 artiklan 1 kohta on poistettu. Vaikka komissio olisi halunnut säilyttää tämän kohdan, se katsoo, ettei sen poistaminen vaikuta kasautumiskieltoon. Komissio on antanut asiasta lausuman, joka on liitetty joulukuussa pidetyn neuvoston istunnon (liikenne, televiestintä ja energia) pöytäkirjaan (ks. liite). – 8 artiklaa on muutettu hieman sen selventämiseksi, että työohjelmissa pelkästään sovelletaan suuntaviivapäätöksissä ja TEN-asetuksessa vahvistettuja kriteerejä ja ettei näillä ohjelmilla lisätä, muuteta tai vähennetä perussäädöksen muita kuin olennaisia osia. Komissio hyväksyy nämä täsmennykset. – 9 artiklaa on muutettu sen varmistamiseksi, että sääntelykomiteaa kuullaan komission päätöksestä, joka koskee valituille hankkeille tai osahankkeille myönnettävän rahoitustuen määrää. Komissio hyväksyy tämän lisäyksen. – 15 artiklassa säädetty komitea, jota on kuultava eräistä (esim. työohjelmaa koskevista) komission päätöksistä, on muutettu neuvottelukomiteasta sääntelykomiteaksi. Komissio voi hyväksyä sääntelykomitean, jota käytettiin myös asetuksessa (EY) N:o 2236/95. 4. PÄÄTELMÄ Komissio katsoo, ettei neuvoston yhteisessä kannassa muuteta sen ehdotuksen päätavoitetta eikä henkeä, joten se tukee yhteistä kantaa. Komissio pitää tervetulleena, että yhteinen kanta heijastaa toimielinten välisten neuvottelujen tulosta, mikä mahdollistaa ehdotuksen hyväksymisen toisessa käsittelyssä. Liite: Rahoituksen kasaantumista koskeva lausuma Rahoituksen kasaantumista koskeva komission lausuma: ”Kysymys yhteisön eri lähteistä tulevan rahoituksen kasaantumisesta samaan hankkeeseen on ollut komission jatkuvana huolenaiheena. Tilintarkastustuomioistuin on korostanut kysymystä kertomuksissaan komission suorittamasta yleiseurooppalaisten verkkojen täytäntöönpanosta. Rakennerahastoista ja/tai koheesiorahastosta rahoitusapua saavien toimintaohjelmien yhteydessä muista yhteisön välineistä tulevalla rahoituksella kuin edellä mainitut rahastot ei voi korvata vaadittua kansallista rahoitusosuutta. Rakennerahastoista ja/tai koheesiorahastosta rahoitusapua saavaan toimintaohjelmaan kuuluvan hankkeen kuluihin ei voi saada muuta yhteisön rahoitusta. Tästä seuraa, että kun kuluihin, esimerkiksi ERTMS-laitteistojen hankintaan tai rautatielinjan sähköistykseen, ei saada rahoitusapua rakennerahastoista ja/tai koheesiorahastosta, niihin voi saada TEN-rahoitusta. Rautatielinjan varsinaista rakennustyötä voidaan rahoittaa Euroopan aluekehitysrahastosta tai koheesiorahastosta. Hankkeet voidaan myös jakaa maantieteellisiin osiin, jotka voivat saada joko yhteisrahoitusta aluekehitysrahastosta/koheesiorahastosta tai TEN-rahoitusta. Myöntäessään TEN-tukia komissio tarkistaakin, että hankkeet eivät ole saaneet rahoitusta rakennerahastoista tai koheesiorahastosta. Komissio aikoo myös kuultuaan ensin tilintarkastustuomioistuinta antaa jäsenvaltioille ohjeet siitä, miten eri rahoitusvälineitä voi yhdistellä.”